runetrust/blame-folketinget-dk huggingface dataset:
Jens Rohde (KD), 2021-12-22:
Men hvis Dansk Folkeparti rent faktisk godt vil være med til at røre ved topskattegrænsen – vi snakker ikke om at sætte topskatten ned, men måske om at røre ved topskattegrænsen – så har vi måske lige pludselig et flertal, for Radikale Venstre har jo tilkendegivet det samme synspunkt og har endda lavet et forslag sammen med Det Konservative Folkeparti.
Karina Lorentzen Dehnhardt (SF), 2021-05-27:
Men jeg vil høre, om ministeren, når han nu synes, at vi skal have en whistleblowerordning, hvor der både skal være beskyttelse og godtgørelse, hvis det er, at man bliver udsat for repressalier bagefter, så ikke også synes, at det skal vi da også indføre, når det gælder om offentligt ansatte, som bruger deres lovlige ytringsfrihed.
Christine Antorini (S), 2012-04-17:
Men det, jeg hører i dag, er, at lærersamarbejdet fungerer bedre og bedre, og de justeringer, vi politisk har besluttet i gymnasieforligskredsen i forhold til almen studieforberedelse og studieområdet sammen med mere erfaring og bedre praksis for skolerne, har gjort, at reformens mål langt bedre bliver opfyldt nu end i de første år efter reformen.
Steffen Larsen (LA), 2025-02-25:
Jeg kunne jo sige, at det var typisk for statens effektivitet, men det er jo også en politisk vilje, der skal til, for at man faktisk får båret tingene igennem, og det er jo også derfor, jeg kigger på justitsministeren og egentlig siger, at så må man jo se at få gang i tingene, hvis man mener det her.
Jens Peter Vernersen (S), 2006-05-19:
Nu er det heldigvis sådan, at det er dateret, hvornår det var, Dansk Folkeparti pressede ministeren til aftalen – det var i hvert fald, hvad hr. Christian H. Hansen gav udtryk for – og hvornår ministeren så kom til den konklusion, at han nu ville fremsætte et lovforslag.
Ole M. Nielsen (KRF), 1998-12-08:
For det andet er vi fortsat af den opfattelse, at ØMU-projektet er noget forceret, og at startdatoen den 1. januar 1999 for den fælles mønt er blevet et mål i sig selv, på trods af at de enkelte medlemslandes opfyldelse af konvergenskravene ikke virker lige overbevisende.
Ulla Tørnæs (V), 2002-05-23:
Så ja til fortsatte forsøg, hvis man ønsker det, hvis man i kommunerne ønsker at etablere helhedsskolen, men naturligvis nej til en heldagsskole, for jeg er enig med forespørgeren i, at der naturligvis skal være mulighed for fritidsaktiviteter uden for skolens rammer.
Frank Aaen (EL), 2008-05-21:
Og derfor kan jeg godt være lidt betænkelig ved, at der nu igen indgås en aftale; regeringen vil selvfølgelig efterleve den det skal en regering jo - men om vi kan være sikre på, at den fører til en god aftale eller en bedre aftale, er jeg lidt i tvivl om.
Lars Barfoed (KF), 2007-04-12:
Jeg mener også, at jeg roligt kan sige, at noget, vi Konservative prioriterer meget, netop er at sikre, at den vækst, vi ønsker at fremme i udviklingslandene, sker på bæredygtige vilkår, og derfor drejer det sig naturligvis i høj grad om at sikre implementering af miljøvenlig, ren teknologi i udviklingslandene.
Morten Helveg Petersen (RV), 2004-04-13:
Det er som fremhævet af samtlige ordførere og ministeren et dybt alvorligt emne, jævnfør FN's generalsekretærs udtalelser, og jævnfør at den epidemi, som aids jo reelt er, medfører et reelt sammenbrud i mange stater, ikke mindst i det sydlige Afrika, og dermed også et reelt sammenbrud i forhold til det udviklingsarbejde, som måtte være udført hidtil.
Sofie Carsten Nielsen (RV), 2012-11-01:
Grunden til, at vi står her med L 36 med det meget mundrette navn »sammenlægning og spaltning af uddannelsesinstitutioner«, er jo en anmodning om sammenlægninger fra henholdsvis Danmarks Tekniske Universitet, Ingeniørhøjskolen i København samt Københavns Universitet og Det Informationsvidenskabelige Akademi.
Flemming Kofod-Svendsen (KRF), 1999-12-07:
Jeg synes også, det er fornuftigt, at man foretager en opjustering af beløbet fra 25.000 kr. til 40.000 kr. Der er ikke symmetri i nedsættelsen af renten, men jeg forstår, at der bag tankegangen her ligger et ønske om yderligere at forhindre, at man spekulerer i at prøve at få en - nogle kaldte den gratis - kassekredit.
Jann Sjursen (KD), 2004-11-18:
Inkorporeringsudvalget mener også, at torturkonventionen ifølge teorien på visse punkter giver en bedre beskyttelse end den europæiske menneskerettighedskonvention, at det vil have en signalværdi i det internationale samfund, hvis vi inkorporerer konventionen, og at inkorporering vil være begrundet, fordi det vil kunne medføre en bedre retsbeskyttelse for borgerne ved, at det tydeliggøres, at borgerne har mulighed for selv at påberåbe sig torturkonventionens bestemmelser umiddelbart for domstolene og andre retsanvendende myndigheder.
Troels Lund Poulsen (V), 2007-01-25:
Jeg tror, det har været helt åbenlyst for fru Marianne Jelved, at Venstre gik til valg i 2001 på et skattestop; jeg tror også, det er helt åbenlyst for fru Marianne Jelved, at det gjorde vi også i 2005; jeg tror også, at det er helt åbenlyst for fru Marianne Jelved, at for Venstre er skattestoppet et vigtigt nøglepunkt, en grundpille i vores økonomiske politik.
Ebbe Lundgaard (RV), 1997-12-09:
Jeg forsøgte at forklare det med scanningen før; det var en af problemstillingerne, der kan være andre, som vi kan få belyst nærmere under udvalgsbehandlingen, og det gør måske, at Enhedslisten også vil kunne stemme for lovforslaget, som det kommer til at foreligge, når udvalgsbehandlingen er slut.
Jan E. Jørgensen (V), 2016-05-27:
Det er jo et lidt særligt lovforslag, som vel dybest set bunder i en frustration over den parlamentarisme, som vi har udviklet i Danmark, hvor det ikke er som i gamle dage, havde jeg nær sagt, hvor vi havde to partier herinde, nemlig Venstre, som sad til venstre i salen, og Højre, som sad til højre.
Svend Auken (S), 2007-03-23:
Her er der altså en sag, som vedrører et lige så stort beløb, som alle ældrecheckene tilsammen, så det er jo en vigtig sag at få drøftet, og jeg kvitterer for ordførerens udsagn om, at når vi andre ønskede at diskutere det, så fik vi også lov til at drøfte det.
Leif Mikkelsen (LA), 2013-04-23:
Vi ved desværre efter en lang række sager, at det er en problemstilling, der ofte først bliver afdækket lang tid efter forbrydelsen, og derfor er det sådan set rigtigt, at det bør være sådan, at uanset tidsforløbet kan den straf falde, som man rettelig har fortjent efter at have foretaget noget, der er så afskyeligt.
Esben Lunde Larsen (V), 2018-04-13:
Det er jo helt legalt ikke at ville have en højere hastighed i det arbejde omkring kystbeskyttelsesprojekter, som der skal etableres, men vi kan bare se, at det her er den nødvendige løsning, hvis ikke man skal havne i Jyllinge Nordmark-sager og lignende rundtomkring i landet.
Elisabeth Arnold (RV), 2001-01-16:
Til hr. Aage Frandsen vil jeg sige: Vi er enige i, at de to rapporter, som har været nævnt flere gange i dag, er meget vigtige, og jeg mener, som jeg har sagt før, at de beskrivelser af grænserne, som er nævnt i de to rapporter, er meget udmærkede, og dem må enhver regering prøve at holde sig inden for.
Anne Grete Holmsgaard (SF), 2006-01-13:
Omvendt er det jo også klart, at hvis vi ikke selv sørger for at arbejde med det indenlandsk, så vil den viden forvitre, den vil smuldre hen ad vejen, så derfor er det afgørende, at en meget stor del af reduktionen sker her i Danmark; ikke kun af moralske årsager for at vise, at vi som en af de nationer, der udslipper flest drivhusgasser pr. indbygger, er villige til og kan nedbringe udslippet, men også for at pleje vores egen teknologiudvikling.
Helle Thorning-Schmidt (S), 2012-05-30:
Nu er fru Inger Støjberg lidt vred på mig over, at jeg ikke svarer på spørgsmålet, men det var måske fru Inger Støjberg, som ikke stillede et præcist nok spørgsmål, eller også svarede jeg bare for præcist, for fru Inger Støjberg spurgte: Hvor stor bliver deltagelsen på arbejdsmarkedet sammenlignet med det, man selv gennemførte?
Jette Gottlieb (EL), 1998-01-29:
Vi vil meget gerne bidrage til at få mere styr på lastbilkørslen - hvilket er hovedsigtet med loven, og det er vi enige i - og gerne med henblik på at reducere den til fordel for mere miljørigtige transportmetoder, og en øget regulering og opstramning af reglerne indgår selvfølgelig som et bidrag til det.
Carolina Magdalene Maier (ALT), 2016-12-13:
Altså, Liberal Alliances ordfører og hr. Mattias Tesfaye var inde på det her med, hvor meget vi skal lægge ansvaret over på vores uddannelsesinstitutioner i forhold til de udfordringer, vi oplever i vores samfund, hvor meget institutionerne skal være med til at løfte.
Jacob Jensen (V), 2013-02-28:
Jeg tror ikke, at vi nødvendigvis skal lægge alle vores æg i kurven hos Danmarks Radio og deres analyse med at ringe rundt til 60 forskellige kommunaldirektører, men på en eller anden måde må vi da have hånd i hanke med, om det, vi har gjort, er nok, eller om vi skal gøre noget mere fremadrettet.
Tom Behnke (KF), 2012-12-13:
Det næste spørgsmål er så i forhold til det, der bliver problematiseret, og det er noget, vi også har hørt om tidligere – og det er lidt en standardskrift, der går igen hos regeringens ordførere og ministeren – nemlig det her med, at det jo ville være helt galt, hvis det var, en 17-årig erhvervede et kørekort, men så ikke kommer ud og får den her erfaring.
Morten Messerschmidt (DF), 2019-10-31:
Så i stedet for at have en politisk Kommission, ønsker vi at fjerne den politiske beføjelse til Kommissionen, føre den over til Rådet, altså fuldstændig som man i gamle dage kendte det fra søjle 2 og søjle 3, og så sørge for, at Kommissionen alene bliver en embedsmandsenhed, der sørger for, at reglerne overholdes, regler, som altså i kvantum skal være betragteligt mindre end i dag.
Per Clausen (EL), 2009-03-10:
Det betyder så også bare, at det, hr. Michael Aastrup Jensen mener, er, at når man har flertalsafgørelser og man har et område, hvor man har afgivet beføjelser til EU, og hvor det kræver enstemmighed, så kan man ændre enstemmigheden på det område til, at der her træffes afgørelser med flertal.
Aaja Chemnitz Larsen (IA), 2017-10-05:
Jeg har taget initiativ til, at Folketingets Grønlandsudvalg også får en orientering om, hvordan de her 10 mio. kr. bliver udmøntet, så jeg ved, at naalakkersuisoq'en på det her område vil give en orientering til Folketingets Grønlandsudvalg her inden længe, og det ser jeg rigtig meget frem til.
Søren Søndergaard (EL), 2002-05-08:
Jeg vil godt spørge udenrigsministeren, om han er enig med følgende citat af Benazir Bhutto fra den 8. maj 2002, og jeg citerer: »Selv hvis Musharrafs folkeafstemning havde været i overensstemmelse med forfatningen, så havde folk intet valg.
Torben Hansen (S), 2006-04-05:
Det påstås i fuld alvor, at Finansudvalgets sammensætning ikke afspejler Folketingets politiske sammensætning, men det er altså sådan, at hvis vi kigger på Finansudvalgets sammensætning, har regeringen sammen med sit parlamentariske støtteparti ni medlemmer af Finansudvalget, mens oppositionen har otte, og det tror jeg egentlig svarer meget godt til den politiske sammensætning af Folketinget.
Benedikte Kiær (KF), 2013-05-29:
Jeg spurgte om det, som statsministerens fødevareminister gang på gang har lovet landmændene, nemlig at de kunne tage det helt roligt med de her randzoner, for de skulle nok få kompensationen, de skulle tage det helt roligt, og fødevareministeren har også lovet Folketinget det gang på gang.
Poul Nyrup Rasmussen (S), 1998-03-27:
Må jeg sige til hr. Hans-Pavia Rosing, når det gælder forsvarspolitikken og det sikkerhedspolitiske arbejde, at jeg vil lægge meget vægt på, at vi på en og samme tid kan fastholde respekten for grundloven og grundlovens ansvarsfordeling mellem den danske regering og det grønlandske hjemmestyre, men samtidig i praksis udvikle det samarbejde, som jeg synes den danske udenrigsminister også lægger meget vægt på ved de jævnlige besøg, der aflægges i Nuuk i Grønland.
Claus Larsen-Jensen (S), 2000-09-06:
Men det viser jo bare, at jasiden ikke er det rene matadormix, og det viser vel også, at euroen heller ikke er matadorpenge, men i virkeligheden er hårde interesser, der drejer sig om vores egen penge- og rentepolitik. Til hr. Keld Albrechtsen: Alt, hvad der sker i EU, er udemokratisk ifølge hr. Keld Albrechtsens og Enhedslistens opfattelse, og grunden er, at Enhedslisten vil ud af EU.
Tom Behnke (KF), 2008-04-09:
Skal jeg forstå det sådan, at Socialdemokratiet virkelig mener, at man skal sætte den biologiske forælders rettigheder til side og overdrage dem til en anden, og hvis det så skulle vise sig at være et problem, må vi se på, om vi kan lave nogen lappeløsninger i forhold til den biologiske forælder?
Brian Mikkelsen (KF), 2017-12-14:
I en situation med f.eks. pludseligt stigende tabsniveauer, hvor institutterne har behov for hurtigt at øge indtægterne, er det uhensigtsmæssigt, at der i markedet kan være tvivl om, hvorvidt instituttet af myndighederne får godkendelse til at øge indtægterne.
Thor Möger Pedersen (SF), 2012-09-13:
Først med hensyn til de synspunkter, som spørgeren giver udtryk for i forhold til besvarelse af spørgsmål, vil jeg understrege, at der er blevet svaret godt og præcist på alle de mange spørgsmål, der har været under den grundige behandling, som Folketinget har foretaget af det store lovkompleks, som skattereformen består af.
Rosa Lund (EL), 2024-01-11:
Normalt går det kun én vej med de her forslag og debatter, nemlig at det, Dansk Folkeparti foreslår, er en strafskærpelse, at vi så i Enhedslisten i stedet siger, at man hellere skal fokusere på forebyggelse og resocialisering, og at så kan vi være enige om at være uenige, og så er den debat som regel slut.
Marlene Harpsøe (DD), 2024-01-31:
Den palliative indsats kan være basal, eller den kan være specialiseret, og ofte er det hjemmeplejen eller plejehjemmet, der står for den basale lindring, imens f.eks. hospicer kan sikre en mere specialiseret tværfaglig indsats i den sidste tid, bl.a. med sygeplejersker og læger, fysioterapeuter, musikterapeuter og meget mere.
Morten Helveg Petersen (RV), 1998-06-12:
Endelig med hensyn til demokratisk underskud i forbindelse med beslutningsprocessen om sammenlægning af sygehusene i hovedstadesområdet: Jeg så da helst, at det var en beslutning, vi kunne træffe i Folketinget, og at det dermed kunne foregå i fuld offentlighed.
Anders Fogh Rasmussen (V), 1998-01-27:
Der står: »Kommissionen finder det godtgjort, at der i maj 1993 er indgået en aftale mellem i hvert fald Finansministeriet på den ene side og tilsynet på den anden side om, at tilsynet ikke forud for de planlagte forhandlinger mellem regeringen og landsstyret den 28. maj 1993 skulle rette forespørgsel til SB og FB om forventningerne til resultatet for første halvår 1993.
Poul Nyrup Rasmussen (S), 1999-10-13:
Herhjemme har vi et humanitært beredskab, og vi tog jo, som mange her i salen ved det, ved topmødet i Köln initiativ til at foreslå, at alle Europas lande opretter et tilsvarende humanitært beredskab som det, vi har i Danmark, som en del af den krisestyring, man nu prøver at opbygge.
Jacob Buksti (S), 1997-12-10:
I forhold til de oprindelige forslag betyder det nye forslag, at den påtænkte forhøjelse af afgiften på røgtobak falder bort, at den påtænkte forhøjelse af afgiften på is og chokolade halveres, at der ikke lægges afgift på køler- og sprinklervæske, samt at der lægges en generel afgift på nærmere definerede flasker og dunke til detailsalg, dog ikke dem til mælk og medicin.
Jens Henrik Thulesen Dahl (DF), 2021-01-13:
Ja, nu ved jeg jo godt, at ministeren ved en hel del om uddannelse og vigtigheden af uddannelse, og derfor har jeg selvfølgelig også en klar forvisning om, at ministeren godt forstår behovet her, og det, som det handler om, er jo ikke at sige, at landbruget er forældet, for det er det bestemt ikke.
Søren Egge Rasmussen (EL), 2017-10-27:
Så langt, så godt – en ønskværdig udvikling, man med direktivet og dette lovforslag ønsker at understøtte, om end jeg synes, at naturgas som et fossilt brændstof ikke helt lever op til intentionerne i direktivet, ligesom vi mener, at anvendelsen af biogas kan problematiseres, hvis ikke der er tale om såkaldte andengenerationsbiogasser.
Line Barfod (EL), 2005-03-10:
Nu ser vi det gå den forkerte vej, så derfor kan jeg ikke forstå, hvordan man ud fra et sundhedsperspektiv kan indføre, at ikke alle børn skal have mulighed for god mad, men at kommunerne tværtimod skal have mulighed for at nedlægge de gode madordninger i vuggestuerne og i stedet opkræve betaling fra de forældre, der har råd.
Karen Hækkerup (S), 2012-01-18:
Derfor vil jeg naturligvis på baggrund af det overveje, hvordan vi kan systematisere indsatsen, så den kan forbedres, og også, hvordan vi kan sikre, at der bliver en kortere sagsbehandlingstid, så alle, der er interesserede, kan blive forældremyndighedsindehavere, og så vi kan få en ensartet indgang og introduktion til hvervet. Så jeg lytter meget til de anbefalinger, der ligger, og glæder mig endnu en gang over, at Venstre melder, at man gerne vil være med.
Magnus Heunicke (S), 2022-02-04:
Jeg vil godt takke SF, Radikale Venstre, Enhedslisten, Alternativet og Kristendemokraterne for at være med til at forhandle de her penge hjem og nu være med til den her forhandlingsproces, hvor vi sammen udmønter de her midler til gavn for de fødende og selvfølgelig også til gavn for personalet.
Søren Gade (V), 2005-03-02:
Ved udgangen af det forlig, vi netop har indgået med bl.a. Socialdemokraternes stemmer, vil forsvaret have ca. 4.860 årsværk i Nordjyllands Amt svarende til en forøgelse – jeg gentager: en forøgelse – på ca. 500 fastansatte årsværk i Nordjylland.
Jonas Dahl (SF), 2015-05-08:
Vi har nogle spørgsmål til det, men det går jeg ud fra at vi kan tage under udvalgsbehandlingen, men jeg synes, at både intentionerne og det umiddelbare oplæg og indhold af det er meget positive, og vi glæder os over, at Enhedslisten og SF ser ud til at være enige om, at vi skal gøre noget for at bekæmpe social marginalisering.
Bjørn Elmquist (RV), 1998-01-15:
Jeg ved også, at der foregår et intenst samarbejde, ikke mindst med de lande i Østeuropa, som for nylig har genvundet friheden og nu er ved at etablere demokratiet, for et af de områder, der virkelig er negligeret og dårligt organiseret i de lande, er deres kriminalforsorg.
Peter Hummelgaard (S), 2023-11-08:
Hvis anklagemyndigheden mener, at der er hold nok i de sager til, at man kan løfte en sag, skal det jo prøves ved en domstol, og så kan domstolen så dér dømme både til fængselsstraf og til syvende og sidst sådan set også til udvisning, hvis man har at gøre med en udlænding.
Lars Løkke Rasmussen (V), 2016-03-04:
Og man må jo i hvert fald spørge sig selv, om det så i virkeligheden trækker den rigtige vej, eller om vi i virkeligheden bare får nogle ekstremistiske miljøer, der ligesom slår sig fri af den der statsautorisationsordning og siger: Vi bestemmer selv, og vi skal nok prædike.
Ole Sohn (SF), 2002-02-07:
Men jeg er lidt forundret over, at en tidligere direktør i Finansrådet kan finde på at spørge sådan. Med hensyn til det med høringssvarene var det sådan set bare en kritik af hr. Lars Barfoed og Venstres ordfører og Dansk Folkepartis ordfører, fordi de accepterer at gå på talerstolen og udbrede sig om noget, som de ikke kan have viden om.
Karsten Hønge (SF), 2020-04-21:
Så hvad er det dog for nogle ting, der er ændret, sådan at de mennesker, der i forvejen har det allersvageste fodfæste på arbejdsmarkedet, netop nu i en situation, hvor alle mulige andre bliver fyret, faktisk især ufaglærte, skulle have lidt nemmere ved at gå ud og finde et arbejde nu?
Morten Messerschmidt (DF), 2005-06-07:
Det er det demokratiske fundament, man ønsker at bygge Europa på; det er den drøm, som man ønsker at sælge til de europæiske befolkninger; det er den pakke, man ønsker at pakke de flotte ord om humanisme, om demokrati, om tolerance, om en fredelig og samhørig udvikling for Europa ind i.
Troels Lund Poulsen (V), 2007-05-31:
Min lære af politik er, at det er nemmest at komme med politiske forslag, når man tager afsæt i virkeligheden frem for at tage afsæt i hypotetiske situationer, og det tror jeg sådan set også hr. Martin Henriksen er enig i, for han er jo en ganske fornuftig politiker.
Katrine Robsøe (RV), 2024-12-06:
For jeg deler opfattelsen af, at hvis vi på nogen måde skal sørge for, at de her afrapporteringer har den værdi, som vi også mener de kan have for dansk erhvervsliv, nemlig at sørge for, at danske virksomheder står med et validt grønt og bæredygtigt aftryk og derfor også kan vinde på det på markedet, så er det vigtigt, at man kan stole på dem her, at de er troværdige, og at der er en høj kvalitet.
Lissa Mathiasen (S), 2006-01-26:
Jeg blev overrasket, da jeg hørte Dansk Folkepartis ordfører sige, at man fra Dansk Folkepartis side var uenig med Socialdemokratiet i, at brugen af elektronisk fodlænke skulle anvendes som en alternativ afsoningsform, og derfor er jeg nødt til at spørge: Hvad skal den ellers, hvis ikke den skal bruges som en alternativ afsoningsform?
Mette Frederiksen (S), 2014-11-20:
Jeg synes, det er vigtigt at sige i forhold til begrebet om midlertidighed, at selv om det her lovforslag kommer i kølvandet på en ekstraordinært stor tilgang af ikke mindst syriske flygtninge hen over sommerperioden, så er det jo et regelsæt, som, når vi forhåbentlig får det vedtaget – og jeg håber, at Venstre ender med at stemme for lovforslaget – kommer til at gælde alle flygtninge, der kommer hertil, altså alle forstået på den måde, at er man individuelt forfulgt, er der et eksisterende regelsæt, osv.
Karina Adsbøl (DF), 2021-11-25:
Altså, om man er offentlig eller privat, skal man sikre en god kvalitet, men det, der stadig ligger i det her lovforslag, er vel, at der bliver gjort forskel på, om man er privat eller offentlig, i forhold til om man kan renovere, også i forhold til ens lønindkomst – hvad der skal lægges ud.
Tina Nedergaard (V), 2010-11-17:
Jeg synes også, det er vigtigt for mig at få fortalt, at for at gøre det muligt for flest mulige at få voksen- og efteruddannelse, også i 2011, selv om regningen for den ekspansive finanspolitik – altså de masser og masser af penge, vi brugte i 2009 og 2010 for at skabe arbejdspladser – skal samles op, er vi stadig væk på et meget, meget højt niveau med den offentlige voksen- og efteruddannelsesindsats.
Pia Christmas-Møller (KF), 2001-05-23:
I den forbindelse er det helt selvfølgeligt, at også psykisk syge har krav på at gøre brug af et frit sygehusvalg, og det vil jeg gerne bede sundhedsministeren om at bekræfte. Ekstremt vigtigt er det, at vi sikrer, at patienterne ikke blive udskrevet til ingenting.
Karen Hækkerup (S), 2014-01-30:
For mig som justitsminister er det selvfølgelig vigtigt, at der er ro i gaderne, og at folk kan føle sig trygge, og som jeg tidligere i dag har været inde på, ser jeg derfor med meget stor alvor på rocker- og banderelateret kriminalitet – ikke mindst i lyset af den konflikt, der blussede op i begyndelsen af 2013, mellem flere forskellige rocker- og bandegrupperinger.
Elsebeth Gerner Nielsen (RV), 2005-03-16:
Udlændingestyrelsen skriver ganske enkelt, at man ikke mener, at der er tale om en ekstraordinær situation, og det på trods af at Rigshospitalet har gjort opmærksom på, at der her er tale om person, som er stærkt behandlingskrævende, og at det er nødvendigt at få vedkommende slægtning her til landet, for at man kan undersøge, om han eller hun kan bruges til en knoglemarvstransplantation.
Morten Østergaard (RV), 2009-11-20:
Det var en af de ændringer, der blev lavet, og som vi foreslår rullet tilbage, så man ligesom skelner mellem tingene og siger, at så kan man da i det mindste lade det være friholdt fra 7-dages- fængselsstraffen, hvis en kniv ligger i en bil; altså, at folk ikke er bevæbnet med den, fordi de ikke bærer den.
John Vinther (KF), 1999-03-17:
Hvis man i stedet koncentrerede sig om at lette erhvervslivets omkostninger, de administrative byrder, jamen så skal der såmænd også nok komme arbejdspladser ud af det i alle byområder. På det indsatsområde, der handler om den boligsociale indsats, lægger regeringen op til dels en øget blanding af forskellige boligformer, dels en tilnærmelse af boligformerne.